"Ներսեսի անցկացրած սեմինարի նյութն արտերկրում լրջորեն ուսումնասիրվում է,- ասում է Արմանը:- Իսկ Հայաստանում, որքանով տեղյակ եմ, մաթեմատիկայի այդ ասպարեզն ուսումնասիրողները շատ քիչ են, եթե չասենք, որ ընդհանրապես չկան": Արմանի խոսքով` պատճառը հանրահաշվային տոպոլոգիան հետազոտող մասնագետների բացակայությունն է: Ներսես Արամյանի անցկացրած սեմինարը կարող է բավականին օգտակար լինել արտասահմանում կրթությունը շարունակել ցանկացող ուսանողների համար: